กัดลิ้นตัวเองจนเป็นแผลลึกคับ พอเวลานอนจะชอบรู้สึกปวดลิ้นลามไปถึงหูจะเจ็บในหูมาก ต้องทำยังไงถึงจะหายคับ หรือจะเป็นโรคไรหรือป่าวคับ
สวัสดีค่ะ แผลที่ลิ้นในที่นี้น่าจะเกิดจากการไปกัดโดน ซึ่งถ้าเป็นแผลขนาดเล็กส่วนใหญ่จะค่อยๆสมานกันได้เอง กรณีเป็นแผลใหญ่ มีเลือดออกเยอะ มีหนองให้เห็น ควรไปพบแพทย์เพื่อตรวจเพิ่มเติม ถ้าปวดมากจนร้าวไปทั่วๆหลายบริเวณ อาจเป็นแผลค่อนข้างใหญ่ ควรไปพบแพทย์เช่นกันการดูแลตัวเองเบื้องต้น ไม่ไปแกะแผลที่ลิ้นเอง ไม่เอาฟันไปกัดเพิ่ม รับประทานอาหารอ่อนๆและสุกสะอาด แปรงฟันวันละ 2 ครั้งเช้าเย็น รับประทานยาแก้ปวดเพื่อบรรเทาอาการได้